Public procurement notice: Voluntary Ex Ante Transparency Notice
Published: 2020-01-15
Buyer: Vantaan kaupunki
Country: FI
Contract type: Services
Procedure: Contract award without prior publication
CPV classification: 72000000
Estimated value: 757685 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Graafinen Finstarin (GFS) ja Vantaan asiakastietojärjestelmän (Vatj) arkistointiratkaisu siihen asti kun Vantaan kaupunki saa kilpailutettua oman arkistointijärjestelmän.
Helsingin, Vantaan ja Kauniaisten kaupungit, Kirkkonummen kunta, Helsingin ja Uudenmaan Sairaanhoitopiirin kuntayhtymä (HUS) sekä KL-Kuntahankinnat Oy ovat tehneet sopimuksen sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankintayhteistyöstä. Hankinnan kohteena on kuntien ja HUS:n käyttöön tuleva sosiaali- ja terveydenhuollon yhteinen asiakas- ja potilastietojärjestelmä (myöhemmin APOTTI-järjestelmä). Vantaan kaupunki käyttää perusterveydenhuollossaan CGI Suomi Oy:n toimittamaa Graafinen Finstar -potilastietojärjestelmää. Vantaan kaupunki käyttää sosiaali- ja terveystoimessaan CGI Suomi Oy:n toimittamaa Vantaan asiakastietojärjestelmää (myöhemmin VATJ). APOTTI-järjestelmän käyttöönotossa suurin osa GFS:n ja VATJ:n tiedoista on siirretty joko Kansalliseen arkistoratkaisuun (Kanta-palveluun) tai Apottiin. Näiden lisäksi GFS ja VATJ sisältävät aineistoja, jotka tulee säilyttää omassa arkistossa.
VATJ:n ja GFS:n tietokannoissa on ns. vanhoja arkistoitavia tietoja, joita ei näytetä käyttöliittymässä. Tämän vuoksi vain toimittaja, joka tuntee ja tietää tietokannan sisällön voi tehdä arkistoinnin. Vantaan kaupunki luopuu VATJ:stä ja GFS:sta kun kaikki loput tiedot on siirretty arkistoon.
Julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) 136 §:n 1 momentissa säädetään, että hankintasopimusta tai puitejärjestelyä ei saa EU-kynnysarvot ylittävissä hankinnoissa tai kansalliset kynnysarvot ylittävissä liitteen E mukaisissa palveluhankinnoissa taikka käyttöoikeussopimuksissa olennaisesti muuttaa sopimuskauden aikana ilman tämän lain mukaista uutta hankintamenettelyä. Lainkohdan 136 §:n 2 momentissa säädetään poikkeuksista 1 momentissa mainittuun pääsääntöön. Hankintalain esitöiden (HE 108/2016 vp) mukaan sen estämättä, mitä 1 momentissa säädetään, hankintasopimukseen ja puitejärjestelyyn voitaisiin tehdä muutos ilman uutta hankintamenettelyä sanotussa momentissa luetelluissa tilanteissa. Muutos olisi sallittu 2 momentissa tarkoitetuissa tilanteissa riippumatta siitä, täyttääkö muutos 1 momentissa määritellyt olennaisuuden tunnusmerkit. Lainkohdan 2 momentin 2 kohdan mukaan olennaisena sopimusmuutoksena ei pidetä muutosta, mikäli alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle. Arkistoon siirrettävien tietojen poimintaan tarvittavaa asiantuntijapalvelua muun ohella liikesalaisuuksien suojaamiseen liittyvistä syistä voi ainoastaan nykyinen sovellustoimittaja tarjota. Poimintaa ja arkistointia ei voida erottaa aiheuttamatta hankintayksikölle yhteensopimattomuutta sekä merkittävää teknistä ja taloudellista haittaa, koska ainoastaan CGI tuntee VATJ:n ja GFS:n sovelluksien tietokantarakenteet ja miten aineisto sinne on nykyään tallennettu. Hankintasopimuksen muutos ei myöskään ylitä hankintalain 136 §:n 3 momentissa määriteltyä enimmäismäärää ottaen huomioon 5 momentissa mainittu indeksiehto. Näin ollen kysymys on hankintalain 136 §:n 2 momentin 2 kohdan mukaisesta sallitusta hankintasopimuksen muutoksesta. Toimituksessa noudatetaan Vantaan kaupungin ja CGI Suomi Oy:n välisten nykyisten sopimuksien ehtoja.
Kustannukset on laskettu neljälle (4) vuodelle, vaikka suunnitelmissa on että uusi Vantaan kaupungin oma arkistojärjestelmä olisi käytössä 2021.


Winner: CGI Suomi Oy
Award value: 757685